अजैब सिंह राणा ने नालागढ़ से मांगा कांग्रेस का टिकट
सिटी रिपोर्टर | नालागढ़/ बद्दी
नालागढ़विधानसभा क्षेत्र से कांग्रेस के टिकट चाहवानों की लिस्ट में एक ओर नाम शामिल हो गया है। जिला कांग्रेस उपाध्यक्ष पूर्व जिला परिषद सदस्य अजैब सिंह राणा ने नालागढ़ विधानसभा क्षेत्र से कांग्रेस पार्टी से टिकट की दाबेदारी पेश की है।
अजैब सिंह राणा ने कहा कि वह पिछले तीस वर्षों से पार्टी की सेवा कर रहे हैं। उनका कहना है कि पार्टी हाई कमान उनकी पार्टी के प्रति वफादारी, निष्ठा, को देखते हुए पार्टी उन्हें टिकट जरूर देगी। हालांकि पार्टी हाईकमान पैरामीटर के हिसाब ही टिकट आबंटित करती है। उन्होंने पार्टी हाईकमान से क्षेत्र में सर्वे करवाकर टिकट देने का आग्रह किया है। अजैब सिंह राणा ने सोमवार को नालागढ़-स्वारघाट मार्ग पर स्थित एक होटल में पत्रकारों को संबोधित करते हुए कहा कि आगामी विस चुनावों में नालागढ़ चुनाव क्षेत्र से चुनाव लडेगें।
उन्होंने कहा कि वह 1986 से भारतीय वायु सेना से सेवानिवृत्ति (बीआरएस) लेने के बाद पार्टी से जुड़े थे। तब से लकर आज तक पार्टी में विभिन्न पदों पंचायत प्रधान, जिला परिषद के पद रहकर लोगों की सेवा कर चुके हंै। इस अवसर पर उनके साथ जिला परिषद सदस्य सुखदेव कौर, प्रधान कमलेश कुमारी, प्रधान सिकंदर सिंह समाजसेवी जय चंद, देव प्रयाग शर्मा, विजेन्द्र सिंह, रोशन लाल, हरचरन सिंह, बलदेव सिंह, करनैल सिंह, संजीव आदि दर्जनों लोग उपस्थित थे। नालागढ़ के चंगर क्षेत्र के जोघों से संबंध रखने वाले अजैब सिंह राणा ने बताया कि 1992 में उन्होंने पहला पंचायती चुनाव में प्रधान ग्राम पंचायत का चुनाव जीतकर सक्रिय राजनिति में कदम रखा था इसके बाद कांग्रेस पार्टी में ब्लॉक जिला कांग्रेस संगठन में विभिन्न पदों पर रहकर लोगों की सेवा की है।
वर्ष 2010 में उन्होने कुन्डलू-जुखार्डी वार्ड से जिला परिषद का चुनाव जीता था वर्ष 2016 में महिला सीट आरक्षित होने से अपनी प|ी सुखदेव कौर को चुनाव लडाया जिन्होंने भारी मतों से चुनाव में जीत दर्ज की थी। राणा ने कहा कि बतौर जिला परिषद रहते हुए उन्होंने विकास के कई कार्य करवाए हैं और बाहा, चंबा, तराहन में पानी के संकट को दूर करने के लिए करीब दो करोड़ रुपए की राशि स्वीकृत करवाई जो राशि विभाग के पास पहुंच गई है इस योजना से पहाडी पंचायतों के लोग लाभान्वित होंगे।
एनएच 21ए नालागढ़ स्वारघाट मार्ग की खस्ता हालत को लेकर धरना प्रदर्शन भी किया है, जिसके चलते उन पर मामले भी दर्ज हुए जिन्हे आज भुगत रहे हैं। उन्होने दुख व्यक्त करते हुए कहा कि प्रदेश में कांग्रेसी सरकार होने के बावजूद कांगेसियों पर बने मुकदमें सुलझ नहीं पाए।
जिला कांग्रेस उपाध्यक्ष ने प्रेसवार्ता में जताई दावेदारी
hin_Deva bho_Deva awa_Deva hin_Deva hin_Deva hin_Deva hin_Deva hin_Deva